ข้อบังคับพนักงานจราจร แผนก 1 กองกำกับการ 2 กองตำรวจรถไฟ ว่าด้วยการห้ามรถทุกชนิดเดินในเขตถนนรถไฟ
ข้อบังคับเจ้าพนักงานจราจร แผนก ๑
ข้อบังคับเจ้าพนักงานจราจร
แผนก ๑
กองกำกับการ
๒ กองตำรวจรถไฟ
ว่าด้วยการห้ามรถทุกชนิดเดินในเขตถนนรถไฟ
------------

 เนื่องด้วยกระทรวงคมนาคม
การรถไฟแห่งประเทศไทย กรุงเทพมหานคร และ
การท่องเที่ยวแห่งประเทศไทย ได้ร่วมกันจัดทำโครงการพัฒนา
และปรับปรุงพื้นที่บริเวณสถานี
รถไฟธนบุรี (บางกอกน้อย)
เพื่อส่งเสริมการท่องเที่ยวในภูมิภาค และรองรับกิจกรรมการ
ท่องเที่ยวในบริเวณพื้นที่ของเกาะรัตนโกสินทร์
และจัดทำส่วนสาธารณะทูลถวายเพื่อเป็นการ
เทอดพระเกียรติ พระบาทสมเด็จพระเจ้าอยู่หัวภูมิพลอดุลยเดช
ในวโรกาสที่ทรงพระเจริญ
พระชนมายุครบ ๖ รอบ การดำเนินการตามโครงการ
จะก่อให้เกิดความไม่สะดวกและความ
ปลอดภัยในการจราจรบริเวณพื้นที่ดังกล่าว
 เนื่องจากข้อบังคับที่มีบทบัญญัติบางประการเกี่ยวกับการจำกัดสิทธิ
และเสรีภาพ
ของบุคคล ซึ่งตามมาตรา ๒๙ ประกอบกับมาตรา ๓๖ ของรัฐธรรมนูญแห่งราชอาณาจักรไทย 
บัญญัติให้กระทำแห่งกฎหมาย
 ฉะนั้น
อาศัยอำนาจตามความในมาตรา ๑๓๙ (๑) แห่งพระราชบัญญัติจราจร
ทางบก พ.ศ. ๒๕๒๒
และคำสั่งกระทรวงมหาดไทย ที่ ๓๘๗/๒๕๔๑ ลงวันที่ ๑๔ สิงหาคม 
๒๕๔๑ เรื่อง
แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ ซึ่ง
แต่งตั้ง สารวัตร แผนก ๑ กองกำกับการ ๒
กองตำรวจรถไฟเป็นเจ้าพนักงานจราจรในเขตพื้นที่
รับผิดชอบ จึงออกข้อบังคับไว้ดังต่อไปนี้
 ข้อ
๑ ข้อบังคับนี้ เรียกว่า
"ข้อบังคับ แผนก ๑ กองกำกับการ ๒ กองตำรวจ
รถไฟ ว่าด้วย การห้ามรถทุกชนิดเดินในเขตถนนรถไฟ"
 ข้อ
๒ ข้อบังคับนี้ให้ใช้บังคับตั้งแต่วันที่
๑๔ ตุลาคม ๒๕๔๓ ถึงวันที่ ๑๓ 
ธันวาคม ๒๕๔๓
 ข้อ
๓ ห้ามรถทุกชนิดเดินในทางของถนนรถไฟ
ดังนี้
 ๓.๑ ถนนรถไฟ
ตั้งแต่ปลายทางลาดลงจากสะพานอรุณอมรินทร์ถึง
ด้านหน้าอาคารสถานีรถไฟธนบุรี
 ๓.๒ ถนนข้ามทางรถไฟ บริเวณหน้าหลวงพ่อโบสถ์น้อยวัดอมรินทรา
รามถึงด้านหน้าอาคารสถานีรถไฟธนบุรี
 ข้อ
๔ บรรดาระเบียบ ข้อบังคับ
และประกาศใด ที่ขัดหรือแย้งกับข้อบังคับนี้
ให้ใช้ข้อบังคับนี้แทน
 
 ประกาศ
ณ วันที่ ๑๐ ตุลาคม พ.ศ. ๒๕๔๓
  พันตำรวจโท อนุรักษ์ ชาติสุวรรณ
  สารวัตรแผนก
๑ กองกำกับการ ๒
 กองตำรวจรถไฟ
เจ้าพนักงานจราจร แผนก ๑
  กองกำกับการ ๒
กองตำรวจรถไฟ

[รก.๒๕๔๓/พ๑๐๖ง/๑๓/๑๓ ตุลาคม ๒๕๔๓]